VIGAN CITY -- Natay ti maysa a motorista kalpasan a dinungpar ken simmirok pay iti tourist bus ti PATTS Colleges of Aeronautics- Paranaque City kabayatan a daldalliasaten da ti national highway a sakup ti Barangay Turod, San Juan, Ilocos Sur.
Malaksid iti natay, nadundunur met dagiti dua nga estudyante iti nasao a pagadalan a nagderetso a dimmungpar iti marker ti barangay iti nasao a lugar.
Nabigbig ti natay a ni Jaime Urulaza iti Barangay Makatkatud, Magsingal a nagsagaba iti nakaro a dunor iti ulo na kabayatan a dagiti nadundunor ket naglugan iti tourist bus nga isuda Jansein Sornillo, Zaira Ocampo, agpada da nga agtawen iti 16 ken estudyante iti Patts College of Aeronautics idinto a ti driver ti bus ket ni Antonio Guillermo a tubo iti Isabela.
Maibasar iti inisyal nga imbestigasyon, agpada a nag- overtake nga agpaabagatan a direksiyon dagiti dua a lugan ngem agsipud ta napardas ti bus a minaneho ni Guillermo, napaubetan na ti sarsarunuen na a motorsiklo a minaneho ni Uruzala a puon ti nakatuangan ken nakaipasirukan na iti bus.
Dagiti nadundunor ket maag- agasan da iti mays anga ospital ti Magsingal, Ilocos Sur kabayatan a nainget nga imbestigasyon ti isaysayangkat ti PNP- San Juan iti nasao nga aksidente.
ilo_Latn ilo_Latn ilo_Latn ilo_Latn ilo_Latn